Abans de visitar el parc de bombers cal que els nens vinguin sensibilitzats vers el tema de la prevenció i que tinguin algunes nocions sobre la identificació de senyals, l'actuació en cas d'incendi i el treball dels bombers.
Per tal de treballar el tema de la prevenció, com també per introduir alguns aspectes sobre els altres temes assenyalats, es proposen diverses activitats per fer a l'aula.
El professorat podrà triar les activitats que cregui més adients per fer amb el seu grup d'alumnes, per assolir els objectius marcats per a aquesta fase.
Activitat Qui se la juga? sobre identificació de situacions de perill.
Aquesta activitat es troba en el web del programa No badis!
La prevenció des de l'escola és un programa elaborat, ja fa anys, pel Departament d'Ensenyament i el Departament d'Empresa i Ocupació.
Es tracta que els infants reconeguin, en una làmina on hi ha representada una escena de la vida quotidiana, les persones que fan accions imprudents.
Tot i que aquesta activitat està inicialment pensada per a infants del cicle mitjà, pensem que també és adequada per al cicle inicial si està guiada i supervisada pels mestres.
Vinculació amb els objectius: 1, 2, 3
Vinculació amb els continguts: 1, 2
Activitat Què diuen els senyals? sobre la identificació i el coneixement de senyals.
Aquesta activitat es troba també en el web del programa No badis!
Aquesta activitat consisteix a fer alguns exercicis en els quals l'alumne/a ha de reconèixer el significat dels senyals segons la seva forma i color.
Aquesta activitat servirà per il·lustrar l'explicació al parc de bombers sobre els senyals d'evacuació i extinció d'incendis.
Vinculació amb els objectius: 4
Vinculació amb els continguts: 3
Vinculació amb els objectius: 6
Vinculació amb els continguts: 5
La visita al parc de bombers té com a finalitat donar a conèixer la tasca dels bombers, l'equipament que fan servir, i consells bàsics de prevenció i autoprotecció davant d'incendis.
Cada parc, segons les seves possibilitats d'espai i de recursos, organitzarà la visita en un ordre determinat.
Es tractaran els temes que s'assenyalen a continuació, alguns dels quals es poden haver treballat a classe amb més o menys profunditat, tal com hem especificat en el punt anterior.
És important que el responsable del grup tingui en compte els aspectes següents, vinculats a la visita al parc:
Coneixements previs de l'alumnat
Un cop feta la visita al parc de bombers, és essencial la realització d'unes activitats finals per tal de consolidar els coneixements i comprovar el grau d'assoliment dels objectius marcats en aquest programa.
En aquest sentit, es planteja la realització d'un seguit d'activitats que els nois i noies han de fer a l'escola sota la supervisió del mestre o mestra.
Suggeriments d'activitats de reforç
Qüestionari d'avaluació del programa
A la web trobareu un formulari que ha d'omplir el mestre o mestra un cop feta la visita i després d'haver realitzat les activitats de reforç.
Té per finalitat conèixer els punts forts i dèbils del programa, en relació amb els materials facilitats, la mateixa visita realitzada, etc., i amb l'objectiu de millorar contínuament els continguts.
Us demanem que ens feu arribar els vostres suggeriments i propostes didàctiques per tal d'ampliar i enriquir els continguts d'aquesta web i fer-la més útil.